น้ำเหนือไหลผ่านแม่น้ำเจ้าพระยาเฉลี่ย 2,910 ลบ.ม.ต่อวินาที ยังไม่ส่งผลกระทบต่อพื้นที่กรุงเทพมหานคร
พล.ต.อ.อัศวิน  ขวัญเมือง  ผู้ว่าราชการกรุงเทพมหานคร เปิดเผยถึงสถานการณ์น้ำเหนือไหลผ่านเขื่อนเจ้าพระยา วันนี้ว่า ปริมาณน้ำของกรมชลประทานที่อำเภอบางไทร ตรวจวัดปริมาณน้ำไหลผ่านกรุงเทพมหานคร เฉลี่ย 2,910 ลูกบาศก์เมตรต่อวินาที ระดับน้ำในแม่น้ำเจ้าพระยาบริเวณปากคลองตลาด อยู่ที่ 1 เมตร 76 เซนติเมตร จากระดับน้ำทะเลปานกลาง ยังต่ำกว่าระดับคันกั้นน้ำแม่น้ำเจ้าพระยา อยู่ประมาณ 1 เมตร 24 เซนติเมตร  ระดับน้ำในแนวคันกั้นน้ำด้านตะวันออก ยังอยู่ในระดับปกติ  น้ำในแม่น้ำเจ้าพระยาจะขึ้นสูงสุดเวลา 08.29 น. ปริมาณฝนในรอบ 24 ชั่วโมงที่ผ่านมา กรุงเทพมหานครมีฝนเล็กน้อยถึงปานกลาง ปริมาณฝนสูงสุดวัดได้ที่จุดวัด ค.แสนแสบ-เขตบางกะปิ 55.0 มม.อย่างไรก็ตาม ในช่วงวันที่  7-10 ตุลาคมนี้ คาดว่าระดับน้ำแม่น้ำเจ้าพระยาเพิ่มสูงขึ้นจากเดิม 30- 50 เซนติเมตร ขอให้ชุมชนที่อยู่นอกคันกั้นน้ำ ติดตามสถานการณ์น้ำอย่างใกล้ชิด